Ini-d ad ak-nsel, d ṣṣut-ik ay nettraǧu, ɣas akken yedri wallaɣ, aḍar yeḥfa si tikli, Awal-ik rr-it d azduz yes-s ad teldiḍ iqerra.
Irnaten Murad
Ini-d, d kečč i nerǧa, s wawal-ik tzemreḍ ad teẓẓuḍ targit deg uẓru, yes-s ad tezzuzneḍ ḥellu. Ini-d, kkes uguren yellan deg wallaɣen akken tidett ad taf abrid i tmenna.
Ili-yaɣ d laɛnaya, yes-sek ad nettgala. Ala kečč i izemren ad d-teskefleḍ ayen yellan deg-neɣ ilha, tzemreḍ ad temleḍ abrid i tafat.
Err iles-ik d amahraz, yes-s tezzeḍ tikta yaɣlin ddaw laɛnaya n rrebg. Ini-d d kečč ay nettraǧu, yes-sek ara nargu. Ini-d akken imal ur yettuɣal d iger i lmal.
Ini-d akken kan ur yettemḍerkal lebɣi, ur aɣ-yuɣal d tattalt i tannumi, d kečč i d abrid ɣer tlelli.
S wawal-ik ula d tislit n wenẓar ad tuɣal d agus i teqbaylit. S tmuɣli-k tezmer ad teɛuggen tiddertɣelt, tidett ass-mi ara tt-id-iniḍ.
Ini-d ad ak-nsel, uɣal d imi i imeẓẓuɣen-nneɣ warǧin nesli, d tiyita i ufus-nneɣ warǧin nesɣil.
Uɣal-aɣ d abrid i tikli, d ṣṣut i tiɣri-nneɣ. D tiɣri i tikti-nneɣ. Uɣal d imal i yiḍelli, d azekka i wass-agi, d temɣer i temẓi...ay anaẓur.
Ini-d ad ak-nsel, d ṣṣut-ik ay nettraǧu, ɣas akken yedri wallaɣ, aḍar yeḥfa si tikli, Awal-ik rr-it d azduz yes-s ad teldiḍ iqerra.
Irnaten Murad
kab_Latn taq_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn taq_Latn